CELEX: 62008CN0342
Language: fi
Date: 2008-07-24 00:00:00
Title: Asia C-342/08: Kanne 24.7.2008 — Euroopan yhteisöjen komissio v. Belgian kuningaskunta

8.11.2008   
            
            
               FI
            
            
               Euroopan unionin virallinen lehti
            
            
               C 285/17
            
         Kanne 24.7.2008 — Euroopan yhteisöjen komissio v. Belgian kuningaskunta
   (Asia C-342/08)
   (2008/C 285/29)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: G. Rozet ja A. Sipos)
   
      Vastaaja: Belgian kuningaskunta
   Vaatimukset
   
               —
            
            
               On todettava, että Belgian kuningaskunta ei ole noudattanut vaarallisista aineista aiheutuvien suuronnettomuusvaarojen torjunnasta 9.12.1996 annetun direktiivin 96/82/EY (1), sellaisena kuin se on muutettuna 16.12.2003 annetulla Euroopan parlamentin ja neuvoston direktiivillä 2003/105/EY (2), 11 artiklan 1 kohdan c alakohdan mukaisia velvoitteitaan, koska se ei ole laatinut ulkoista pelastussuunnitelmaa kaikkia kyseisen direktiivin 9 artiklassa tarkoitettuja laitoksia varten;
            
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että ulkoisten pelastussuunnitelmien laatiminen niitä toimenpiteitä varten, jotka on toteutettava direktiivin 96/82/EY 9 artiklassa tarkoitettujen laitosten ulkopuolella, on tämän direktiivin perusvaatimus. Belgian kuningaskunta on laiminlyönyt tämän direktiivin mukaisia velvoitteitaan, koska se ei ole laatinut tällaisia suunnitelmia alueellaan sijaitsevia 59 laitosta varten, vaikka tämän direktiivin mukaan mainitut suunnitelmat olisi pitänyt laatia viimeistään kolme vuotta direktiivin saattamiselle osaksi kansallista oikeutta annetun määräajan jälkeen eli 3.2.2002.
   
      (1)  EYVL 1997, L 10, s. 13.
   
      (2)  Vaarallisista aineista aiheutuvien suuronnettomuusvaarojen torjunnasta annetun neuvoston direktiivin 96/82/EY muuttamisesta 16.12.2003 annettu Euroopan parlamentin ja neuvoston direktiivi 2003/105/EY (EYVL L 345, s. 97).